בבית משפט השלום






ת.א. 20/
ברחובות
התובעת:

 קרן גרינבלט, ת.ז. 200328359



מרחוב הירדן 5, רמת גן
באמצעות ב"כ עו"ד אריאל פרייברג 



מרחוב אבא הלל 7,  רמת גן
טל': 03-7412358  פקס': 077-3180983


                    - נ ג ד - 

הנתבעת:

התאגיד המנהל לביטוחי רכב – "הפול" 



מרחוב האצ"ל 1, ראשון לציון
מהות התביעה:

נזיקין - נזקי גוף,




לפי חוק הפיצויים לנפגעי תאונות דרכים,




התשל"ה – 1975. 

סכום התביעה: 
אינו ניתן להערכה – עד גובה סמכות בית המשפט 




          כתב תביעה

1. התובעת, ילידת 17.2.88, היתה בכל הזמנים הרלבנטיים לתביעה זו הנוהגת ו/או המשתמשת ברכב מס' 99-355-53 (להלן: "הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.
3. ביום 10.11.19, בשעה 09:35 או בסמוך לכך, בצומת הרחובות הרכבת וסלומון, בתל אביב, היה הרכב בו נהגה התובעת מעורב בתאונת דרכים וכתוצאה מכך נפגעה התובעת ונחבלת בגופה (להלן:"התאונה").
רצ"ב אישור משטרה מסומן "1" ומהווה חלק בלתי נפרד מכתב התביעה.
4. ממקום התאונה הובהלה התובעת באמצעות מד"א לבית החולים איכילוב, בתל אביב, שם אובחנו חבלות בגפיים, בבית החזה, בצוואר ובגב. לאחר קבלת טיפול רפואי שכלל חיטוי וחבישת השפשופים והחתכים המדממים שוחררה מרשתי לביתה בהמלצה להמשך מעקב רפואי, נטילת משככי כאבים ומנוחה.
רצ"ב דו"ח מד"א וסיכום אשפוז, מסומנים "2 - 8" ומהווים חלק בלתי נפרד מכתב התביעה.

5. התובעת אשר המשיכה לסבול מכאבים והגבלה בתנועות הגב, ברך ימין, כאבים בבית החזה עם קשיי נשימה ולחץ נפשי טופלה במסגרת הקהילה, הופנתה לביצוע טיפולי פיזיותרפיה, נטילת משככי כאבים ותרופות להרגעה ומנוחה.
רצ"ב תעודות רפואיות, מסומנות "9 – 13" ומהוות חלק בלתי נפרד מכתב התביעה.
6. התובעת ביצעה סדרת טיפולי פיזיותרפיה אינטנסיביים ונוכח הימשכות הכאבים וההגבלה בתנועות עמ"ש הגבי והתחתון, כאבים בבית החזה וברגל ימין ביצעה סדרת טיפולים נוספת אשר לא הביאה להפגת הכאבים והוחלט להפנותה לטיפול במסגרת מרפאת כאב.
7. נוכח אירוע של החמרה ניכרת בכאבים עם הקרנת הכאבים לגפה, חולשה ברגליים ובריחת צואה הוחלט להפנותה למיון, שם נבדקה ועל החשד שמדובר בסכיאטיקה. היא טופלה בוולטרן ושוחררה לביתה בהמלצה להמשך מעקב רפואי, נטילת משככי כאבים, ביצוע טיפולי פיזיותרפיה ומנוחה.
רצ"ב תעודות רפואיות, מסומנות "14- 41" ומהוות חלק בלתי נפרד מכתב התביעה.
8. מחמת התאונה ותוצאותיה, ניתנו לתובעת תעודות מחלה למן יום התאונה ועד ליום 28.11.19, ובהמשך, ניתנו לתובעת תעודות מחלה נוספות בעת התקפות כאב.
9. התובעת עובדת כתוכניתנית וראש צוות בחברת צ'ק פוינט, עבודה הכרוכה מעצם טיבה וטבעה, בין היתר, בישיבה ממושכת, ריכוז והקלדה, מתקשה מחמת התאונה בביצוע עבודתה, נזקקת להפוגות ממושכות במהלכה ונגרמו לה הפסדי שכר.
10. מאז התאונה, סובלת התובעת מכאבים והגבלה בתנועות הגב, מכאבים והגבלה בתנועות ברך ורגל ימין, מכאבים בבית החזה, ממצב רוח ירוד, מחרדה, דכאון, וחוסר שקט, היא נאלצת ליטול תרופות הרגעה וכדורים פסיכיאטריים, מצלקות מכערות מקושי בישיבה ממושכת, מקושי בביצוע תפקודים ידניים והרמה, מקושי בריכוז מקשיי הירדמות ושינה כאובה ולא רציפה והטיפולים בה צפויים להימשך בעתיד.
11. מחמת התאונה ותוצאותיה מתקשה התובעת בניהול משק ביתה, נזקקת לעזרת הזולת ותיזקק לה גם בעתיד.
12. עובר לתאונה התניידה התובעת באמצעות כלי רכב דו גלגלי, מחמת התאונה ותוצאותיה מתקשה התובעת בהתניידות באמצעות כלי רכב דו גלגלי דרך קבע והיא נזקקת להוצאות ניידות מוגברות ולשימוש מוגבר במוניות ולהסעות מיוחדות.
13. להלן פירוט נזקי התובעת:

1. נזק מיוחד:
1) הפסדי השתכרות בעבר -                                                150,000  ₪
2) עזרת הזולת בעבר -                                                       20,000   ₪
3) הוצאות רפואיות, רכישת משחות, תכשירים
ונסיעות לטיפולים בעבר -                  


   15,000   ₪
4) הסעות מיוחדות ושימוש מוגבר במוניות בעבר –               8,500   ₪     
2. נזק כללי:

כב' בית המשפט מתבקש לפסוק לתובעת פיצוי הולם בגין נזקיה, בין היתר,  בראשי הנזק הבאים:

(1) הפסדי השתכרות בעתיד, על-פי  מידת מוגבלותה התפקודית של התובעת, או,   לחילופין, בהתאם לשיעור נכותה הרפואית, לרבות הפסדים בתקופת  הפנסיה.
(2) הוצאות רפואיות ונסיעות לטיפולים בעתיד.
(3) הוצאות ניידות ואחזקת רכב.
(4) פיצוי בגין נזקיה הלא ממוניים של התובעת.
14. הנתבעת חייבת לפצות את התובעת בהיותה מבטחת השימוש ברכב במועד התאונה.
15. כל הטענות בכתב תביעה זה נטענות במצטבר או לחילופין, הכל לפי תכנן והקשרן.
16. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת. 
17. אשר על כן, מתבקש בית המשפט הנכבד להזמין את הנתבעת לדין ולחייבה לפצות את התובעת כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.








            ___________________









אריאל פרייברג, עו"ד                                                                                                                                       

             ב"כ התובעת                                                                                          

